 **บันทึกข้อความ**

**ส่วนงาน** สำนักงานวิทยาเขตกำแพงแสน กองบริหารการวิจัยและบริการวิชาการ โทร. 3650,3653

**ที่** ศธ 0513.20103/ว 537 **วันที่**  30 เมษายน 2562

**เรื่อง** ขอเชิญชวนนิสิตระดับบัณฑิตศึกษา วิทยาเขตกำแพงแสน เสนอรับทุนสนับสนุนการวิจัย

**เรียน** นิสิตวิทยาเขตกำแพงแสน

**สิ่งที่ส่งมาด้วย**

1. ประกาศมหาวิทยาลัยเกษตรศาสตร์ วิทยาเขตกำแพงแสน เรื่อง การรับสมัครทุนสนับสนุนการวิจัย ของนิสิตระดับบัณฑิตศึกษา วิทยาเขตกำแพงแสน
2. ใบสมัครขอรับทุนสนับสนุนการวิจัย ของนิสิตระดับบัณฑิตศึกษา วิทยาเขตกำแพงแสน

เพื่อให้นิสิตระดับบัณฑิตศึกษา ของมหาวิทยาลัยเกษตรศาสตร์ วิทยาเขตกำแพงแสน ได้สร้างสรรค์ผลงานวิจัยที่มีคุณภาพ สามารถตีพิมพ์ในวารสารวิชาการ และสามารถนำไปพัฒนาใช้ประโยชน์ จึงได้ประกาศการให้ทุนสนับสนุนการวิจัยของนิสิตระดับบัณฑิตศึกษา ซึ่งมีการดำเนินงานวิจัยมาแล้วไม่น้อยกว่าร้อยละ 40

วิทยาเขตกำแพงแสน จึงขอแจ้งให้นิสิตระดับบัณฑิตศึกษา ของมหาวิทยาลัยเกษตรศาสตร์ วิทยาเขตกำแพงแสน ที่ประสงค์จะเสนอขอรับทุนสนับสนุนการวิจัย ของนิสิตระดับบัณฑิตศึกษา วิทยาเขตกำแพงแสนส่งใบสมัครพร้อมหลักฐาน มายังกองบริหารการวิจัยและบริการวิชาการ สำนักงานวิทยาเขตกำแพงแสน **ภายในวันที่ 15 พฤษภาคม 2562** โดยท่านสามารถ Download แบบฟอร์มใบสมัคร ได้ที่เว็บไซด์ มหาวิทยาลัยเกษตรศาสตร์ วิทยาเขตกำแพงแสน หัวข้อข่าววิทยาเขต (http://www.kps.ku.ac.th.)

จึงเรียนมาเพื่อโปรดทราบและขอความอนุเคราะห์ประชาสัมพันธ์ให้ผู้สนใจทราบโดยทั่วกัน



 (ผู้ช่วยศาสตราจารย์ ดร.อมรฤทธิ์ พุทธิพิพัฒน์ขจร)

 ผู้ช่วยอธิการบดีฝ่ายสารสนเทศ

 รักษาการแทนรองอธิการบดีวิทยาเขตกำแพงแสน